**КРИТЕРИЈУМИ ЗА ДОДЕЛУ УГОВОРА И ОСТАЛИ**

**ЗАХТЕВИ НАБАВКЕ**

Назив предмета јавне набавке услуге: **„Организација догађаја за представљање мера у области унапређења развоја неразвијених општина”,** Главна ЦПВ ознака: 79952000-2 - Организовање разних дешавања.

Изабран начин рангирања прихватљивих понуда: **Ручно рангирање.**

Наручилац бира најповољнију понуду применом критеријума **„економски најповољнија понудаˮ** и то:

1. **Цена услуге** **„Организација догађаја за представљање мера у области унапређења развоја неразвијених општинаˮ**. Максималан број пондера по овом услову је **40 (четрдесет).**

|  |  |  |
| --- | --- | --- |
| **Ред. бр.** | **О П И С** | **Број**  **пондера** |
| 1.1 | Цена услуге „Организација догађаја за представљање мера у области унапређења развоја неразвијених општинаˮ - (без ПДВ-а) | 40 |
| **УКУПНО ПОНДЕРА** | | **40** |

1. **Квалитет понуде** **израде пројектног задатка:**

**Документ 1**

* **Представити креаитвни концепт свечаног догађаја**

**Документ 2**

* **Представити концепт видео материјала**

**Документ 3**

* **Представити концепт комуникације са медијима**

Максималан број пондера по овом услову је **60 (шездесет).**

**Квалитет понуде израде пројектног задатка цени се на основу параметра: Методологија**. **Максималан број пондера по овом услову је 60 (шездесет).**

|  |  |  |
| --- | --- | --- |
| Ред. бр. | **О П И С** | Број пондера |
| 2.1 | **Методологија** | **60** |
| 2.1.1 | У потпуности одговара захтевима наручиоца | 60 |
| 2.1.2 | Већим делом одговара захтевима наручиоца | 30 |
| 2.1.3 | Делимично одговара захтевима наручиоца | 15 |
| 2.1.4 | Не одговара захтевима наручиоца | 0 |
| **УКУПНО ПОНДЕРА** | | **60** |

МЕТОДОЛОГИЈА ЗА ДОДЕЛУ ПОНДЕРА

За избор најповољније понуде Наручилац ће применити критеријум економски најповољније понуде, при чему се за поједине елементе критеријума одређују следећи (пондери):

**1)** **Цена** **услуге „Организација догађаја за представљање мера у области унапређења развоја неразвијених општинаˮ**. Максималан број пондера по овом услову је **40 (четрдесет)** по формули:

40 X најнижа понуђена цена

------------------------------------------

понуђена цена

**НАПОМЕНА: Примењује се понуђена цена без ПДВ-а.**

**2) Квалитет понуде****израде пројектног задатка.** Максималан број пондера по овом услову је **60 (шездесет).**

Елемент критеријума Комисија ће оцењивати према достављеном пројетном задатку.

**2.1) Методологија**

Проценом комисије наручиоца од **0 до 60 пондера** и то:

У потпуности одговара захтевима наручиоца.................................................... 60 пондера

Већим делом одговара захтевима наручиоца...................................................... 30 пондера

Делимично одговара захтевима наручиоца........................................................ 15 пондера

Не одговара захтевима наручиоца....................................................................... 0 пондера

Сви пондери добијени рачунским путем заокружују се на две децимале.

**Елементи критеријума, односно начин на основу којег ће наручилац извршити доделу уговора у ситуацији када постоје две или више понуда са једнаким бројем пондера – резервни критеријум**

У случају да после оцењивања понуда две исправне понуде остваре једнак број пондера, Наручилац ће међу њима изабрати понуду оног понуђача који има већи број пондера по основу критеријума  **Квалитет понуде израде пројектног задатка**. Уколико и по том основу имају исти број пондера, примениће се поступак жребања.

Наручилац ће писмено обавестити све понуђаче који су поднели понуде о датуму када ће се одржати извлачење путем жреба. Жребом ће бити обухваћене само оне понуде које су по резервном критеријуму оствариле једнаку предност. Извлачење путем жреба наручилац ће извршити јавно, у присуству понуђача, и то тако што ће називе понуђача исписати на одвојеним папирима, који су исте величине и боје, те ће све те папире ставити у провидну кутију одакле ће извући само један папир. Понуђачу чији назив буде на извученом папиру ће бити додељен уговор.

Понуђачима који не присуствују овом поступку, наручилац ће доставити записник о извлачењу путем жреба.